Betty Krosbi Mensah

Ba da du'a **Betty Nana Efua Krosbi Mensah** (lɛn tʋne sɔb Crosby bɛɛ Krosby) Nasaa nwadisa Anii la dabpisi nɛ awai yʋʋm 1980 (August 29, 1980) la ni.  O anɛ Ghana pɔlitiks nwɛɛd ka an Wadmaani tisi Afram Plains North constituency linɛ bɛ Eastern region Ghana sʋʋlimin. O paasnɛ Maasim tiig Naadɔɔg (National Democratic Congress) la ni.

## On siniŋ siem nɛ o sakur yɛla
Ba da dʋa Mensah nɛ yʋʋm tusir nɛ kɔbiswai nɛ pisnii li Nwadisa anii la dab pisi nɛ awai daar (29 August 1980) Donkorkrom, bɛ Eastern Region. O mɔr bachelor's degree in Business Administration yi Zenith University College, nɛ Higher National Diploma (HND) in Accounting, Koforidua Technical University la ni.

## Tʋʋma
Fassi ka o lieb Wadmaan la, Mensah da anɛ managing director tis Best Pat Ghana Limited din yi yʋʋm tusa ayi nɛ piinɛ atan' la (2013) paae yʋʋm tusayi' nɛ piinɛ ayuobʋ (2016). O da lɛn an Second Deputy Coordinator tis National Youth Employment din yi yʋʋm tusayi' nɛ awai (2009) paae yʋʋm tusaayi' nɛ piinɛ atan' (2013). Mensah da lɛn an Gender and Development Coordinator tis Ghana Cooperative Credit Union yʋʋm tusayi' nɛ atan' (2003) paae yʋʋm tusa ayi nɛ anu la ni (2005). O anɛ Vice President tis Parliamentarians Forum, Ghana Chapter.

## Pɔlitis
**On da nam bɔɔd ye o lieb Wadmaan la**

Ghana yʋʋm tusa ayi nɛ piinɛ ayuobʋ, 2016 Wadmaanib vɔɔtʋgin la, Afram Plains kʋk la, Mensah da paam vɔɔt tusa piinɛ anii nɛ kɔbiga nɛ pisi nɛ yinne (8,121) yi vɔɔt tusa pisi nɛ atan' nɛ kɔbisyuobʋ nɛ ayuobʋ (23,606). Dina pa'al ye vaar kɔbiga pʋʋgin o da paamnɛ vaar piisyɔpɔi nɛ pa'ali (78.44%) ka Isaac Ofori-Koree onɛ an Wabʋg Naadɔɔg Paati la, (New Patriotic Party) nid la paam tusa anaasi nɛ kɔbisyɔpɔi nɛ piswai nɛ anu (4,795). Li pa'al ye kɔbiga pʋʋgin o da paamnɛ vaar pisi nɛ pa'ali (20.8%), Cornelius Agbeku onɛ zi'eni tis Danwan Pielig Paati, National Democratic Party nid la da paamnɛ vɔɔt piswai nɛ anaasi (94) dinɛ an nɛɛm duali anaasi kɔbiga pʋʋgin (0.4%) ka Micheal Ampontia onɛ an Convention People's Party nid la paam piswai nɛ yinne (91) dinɛ an nɛɛm duali anaasi (0.4%) la. Mensah da ka dii keŋ paas Gaana Wadmaanib yikanɛ paasi ayɔpɔi la Gaana Republic kanɛ paasi anaasi la ni.

**Yʋʋm tusa ayi nɛ pisi (2020) vɔɔtʋg la**

Yʋʋm tusa ayi nɛ pisi (2020) Gaana wʋsa vɔɔtʋg la ni, o da dii Afram Plains North Constituency sʋʋlim Wadmaan kʋk la nɛ vɔɔt tusa piinɛ anii nɛ kɔbisnu nɛ pisnaasi nɛ atan' (18,543) ka li pa'al ye kɔbiga pʋʋgin o da paamnɛ vaar pisyuobʋ nɛ anii dual pistan' (68.30%) ka Wabʋg Naadɔɔg  NPP nid la, Isaac Ofori-Koree paam vɔɔt tusa anii nɛ kɔbisyuobʋ nɛ anu (8,605) ka li pa'al ye kɔbiga pʋʋgin o paamnɛ vaar pistan' nɛ yinne dual pisyɔpɔi (31.70%) ka NDP nid la, Ferguson Asare paam nɛɛm (0) dinɛ an nɛɛm bɔbiga pʋʋgin (0%).

## Mɛŋ bɛllim
Mensah mɔr sid nɛ biig yinne. O anɛ Krosbi Mensah, o anɛ yiiga Wadmaani tis Afram Plains Constituency la pʋayua. O anɛ Kristo biig ka pʋʋsid nɛ Roman Catholic.

## Tʋʋmsʋma
Yʋʋm tusa ayi' nɛ pisi nɛ yinne Nwadisa ayɔpɔi la nii (July 2021), Mensah da nɔk kompiuta linɛ an laptop tis Michael Awingura, onɛ an sakur bili bɛ University of Ghana.

Yʋʋm tusa ayi' nɛ pisi nɛ ayi' Nwadisa ayuobʋ la ni (June 2022), o da nɔk laadi tis gbaʋŋ zamisʋg lʋgʋr, kuob nɛ gʋʋl lʋgʋr nɛ sibiti laadi tis nimmaasim lʋgʋr la bɛ Afram Plains North Constituency sʋʋlimin la.

## Gbanvɛɛnsa.